
Konkurso sąlygų aprašo

	2 priedas




MEDICINOS IR KITŲ DARBUOTOJŲ DARBO DRABUŽIŲ NUOMOS IR PRIEŽIŪROS
TECHNINĖ SPECIFIKACIJA

I. BENDROJI DALIS
 
1. VšĮ Jūrininkų poliklinika (toliau - Perkančioji organizacija) – perka medicinos ir kitų darbuotojų darbo drabužių nuomos ir priežiūrą (toliau – Prekės).
2.  Sąvokos: 
      2.1. Pastovi paslauga – Drabužių nuoma ir priežiūra (toliau- Drabužiai): nešvarių Drabužių surinkimas, skalbimas bei išskalbtų, išlygintų ir surūšiuotų Drabužių pristatymas, Drabužių taisymas.
[bookmark: _Hlk234489849]      2.2. Vienkartinė paslauga – vienkartinis Drabužių paruošimas (individualus Drabužių pamatavimas, gaminimas/pasiuvimas, žymėjimas vardinėmis kortelėmis ir registravimas); logotipas su įstaigos ženklu (įstaigos logotipo išsiuvinėjimas / prisiuvimas ant Drabužio).
      2.3. Drabužiai – moteriškas chalatas, vyriškas chalatas, universali tunika, universalios kelnės, marškinėliai trumpomis rankovėmis, bliuzonas. 

 II. PIRKIMO OBJEKTO APRAŠYMAS

3. Drabužių nuoma ir priežiūra apima:
3.1. Drabužių pamatavimą ir dydžių parinkimą Perkančiosios organizacijos darbuotojams (kiekvienam individualiai);
3.2. Drabužių gamybą, žymėjimą vardinėmis etiketėmis (žymėjimas vidinėje drabužio pusėje) ir registravimą;
3.3. įstaigos logotipo išsiuvinėjimą / prisiuvimą ant Drabužio (vietą suderinus su Perkančiąja organizacija);
3.4. Drabužių skalbimą;
3.5. Drabužių taisymą;
3.6. [bookmark: _Hlk234489561]nešvarių Drabužių reguliarų (vieną kartą per savaitę) surinkimą bei išskalbtų ir surūšiuotų Drabužių pristatymą Tiekėjo transportu;
3.7. natūraliai susidėvėjusių ir/ar praradusių išvaizdą Drabužių pakeitimą kitais Drabužiais, žymėjimais ir logotipais, atitinkančiais techninės specifikacijos 2 lentelės  reikalavimus;
3.8. nuomojamų Drabužių kiekio koregavimas, atsižvelgiant į faktinius Perkančiosios organizacijos  poreikius.
3.9. [bookmark: _Hlk188540389]Tiekėjas privalo vieną kartą per savaitę (savaitės diena suderinama su Perkančiąja organizacija) surinkti nešvarius Drabužius, išskalbti ir išskalbus pristatyti savo transportu ir lėšomis šiais adresais Klaipėdoje: Taikos pr. 46, Pievų Tako g. 38 ir  Kretingos g. 31.
3.10.  Tiekėjas visą sutarties galiojimo laikotarpį užtikrina Drabužių nuomą, priežiūrą, skalbimą, taisymą, pristatymą, išvežimą ir aptarnavimą pagal Techninės specifikacijos reikalavimus. Visos su Drabužių priežiūra, skalbimu, taisymu, logistika ir aptarnavimu susijusios išlaidos turi būti įskaičiuotos į Drabužių nuomos kainą.

III. PIRKIMO OBJEKTO APIMTYS

4. Šiuo pirkimu siekiama sudaryti sutartį su Tiekėju, kuris, esant poreikiui, pagal atskirus Perkančiosios organizacijos raštiškus užsakymus teiks Drabužių nuomą ir priežiūrą.
5. Užsakymai ir juose nurodyti Prekių kiekiai gali būti tikslinami ir  pateikiami atskirų užsakymų metu. Tikslūs Drabužių kiekiai ir tiekimo vietos pirmą kartą suderinami prieš įvykdant Drabužių dydžių matavimą.
6. Suderintą el. paštu Drabužių kiekį galima padidinti pateikiant Tiekėjui papildomą užsakymą el.paštu  arba sumažinti susitarus el. paštu su Tiekėju dėl pateiktų Drabužių grąžinimo.
7. Perkančioji organizacija gali grąžinti Drabužius Tiekėjui, jei Perkančiosios organizacijos darbuotojas, naudojantis Drabužius, nutraukia darbo santykius, Drabužis neatitinka darbuotojo dydžio, pasikeičia darbuotojo pareigos ar jam priklausančių drabužių komplektacija. Tinkami naudoti Drabužiai grąžinami Tiekėjui ir gali būti naudojami pakartotinei nuomai ar saugomi rezerve.
Natūralus Drabužių nusidėvėjimas, atsiradęs dėl įprasto naudojimo ir skalbimo pagal sutartį, nelaikomas Drabužių sugadinimu ir jų keitimo ar atnaujinimo išlaidas prisiima Tiekėjas.
Jeigu grąžinami Drabužiai yra sugadinti dėl netinkamo naudojimo, tyčinių veiksmų ar aplaidumo ir dėl to nebegali būti naudojami ar nuomojami, Perkančioji organizacija atlygina Tiekėjui Drabužio likutinę vertę.
8. Drabužių pavadinimai ir preliminarūs kiekiai:
1 lentelė
	Eil. Nr.
	Pavadinimas
	Preliminarus nuomojamų drabužių kiekis vnt. (36 mėn. laikotarpiui)

	8.1.
	Moteriškas chalatas (su elastanu)
	225

	8.2.
	Vyriškas chalatas
	51

	8.3.
	Universali ir moteriška tunika
	72

	8.4.
	Universalios kelnės
	168

	8.5.
	Polo marškinėliai
	280

	8.6.
	Universali ir moteriška tunika su 1% antistatika
	114

	8.7.
	Universalios kelnės su 1% antistatika
	114

	8.8.
	Flisinis džemperis
	66



IV. REIKALAVIMAI DRABUŽIAMS

9. Tiekėjas turi pristatyti Darbužius, atitinkančius 2 lentelėje nustatytus reikalavimus:
2 lentelė
	Eil. Nr.
	Drabužių pavadinimas
	Techniniai reikalavimai
	Audinio aprašymas

	1
	2
	3
	4

	9.1.
	Moteriškas chalatas (su elastanu)
	Baltos spalvos, be apykaklės, ¾ rankovėmis, užsegimo spaudės turi būti pagamintos iš nerūdijančio plieno. Kišenė ant krūtinės ir dvi kišenės iš abiejų pusių apatinėje priekinėje chalato dalyje. Menčių linijoje tinklelis, kuris palengvina atlikti judesius.
	Audinio sudėtis: medvilnė 33±10%  poliesteris 65±10%   Audinio tankis 195 g/m2 (± 10 g).

	9.2.
	Vyriškas chalatas
	Baltos spalvos, su apykakle, ilgomis rankovėmis, spaudės turi būti pagamintos iš nerūdijančio plieno. Kišenė ant krūtinės ir dvi kišenės iš abiejų pusių apatinėje priekinėje chalato dalyje.
	Audinio sudėtis: medvilnė ≥ 35 proc. poliesteris ≤ 65 proc. Audinio tankis 210 g/m2 (± 10 g).

	9.3.
	Universali ir moteriška tunika
	Be apykaklės, trumpomis rankovėmis, kišenė ant krūtinės ir dvi kišenės iš abiejų pusių apatinėje priekinėje tunikos dalyje. Šoniniai skeltukai. Audinys vienspalvis, spalva pageidautina tamsiai mėlyna, tamsiai pilka, šviesiai mėlyna
	Audinio sudėtis: medvilnė ≥ 35 proc. poliesteris ≤ 65 proc. Audinio tankis 145 g/m2 (± 10 g),

	9.4.
	Universalios kelnės
	Tiesaus stiliaus, juosmuo su guma ir raišteliu. Audinys vienspalvis, pageidautina spalva tamsiai mėlyna, tamsiai pilka, šviesiai mėlyna
	Audinio sudėtis: medvilnė ≥ 35 proc. poliesteris ≤ 65 proc. Audinio tankis 195 g/m2 (± 10 g),

	9.5.
	Polo marškinėliai
	Marškinėliai su užsagstoma  apykakle. Audinys vienspalvis, pageidautina mėlyna, rožinė
	Audinio sudėtis: medvilnė ≥ 50 proc. poliesteris ≤ 50 proc. Audinio tankis 220 g/m2 (± 10 g),

	9.6.
	Universali ir moteriška tunika su 1% antistatika
	Be apykaklės, trumpomis rankovėmis, dvi kišenės iš abiejų pusių apatinėje priekinėje tunikos dalyje. Šoniniai skeltukai. Moteriškas modelis įliemenuotas. Audinys vienspalvis.
	Audinio sudėtis:  poliesteris ≤ 79 proc. ; ≥ 20 proc. liocelis, ≥1proc. antistatika Audinio tankis 180 g/m2 (± 10 g)


	9.7.
	Universalios kelnės su 1% antistatika
	Tiesaus stiliaus, juosmuo su guma ir raišteliu, viena galinė pridėtinė kišenė, dvi kišenės ant kelnių klešnių. Audinys vienspalvis.
	Audinio sudėtis: poliesteris ≤79 proc. ; ≥ 20 proc. liocelis, ≥1proc. antistatika Audinio tankis 180 g/m2 (± 10 g)

	9.8.
	Flisinis džemperis 
	Flisinis džemperis užtraukiamas užtrauktuku per visą ilgį. Dvi kišenės šonuose užtraukiamos užtrauktuku, elastingas apvadas rankovių gale.
Audinys vienspalvis.
	Audinio sudėtis:
100±10% poliesteris,
Audinio tankis 280 g/m2 (± 10 g),



Pastabos. Tiekėjas gali siūlyti lygiavertes charakteristikas, jei jos užtikrina tą pačią perkamų prekių kokybę.
Tiekėjas kartu su pasiūlymu privalo pateikti dokumentus, įrodančius Drabužių audinio atitikimą visiems reikalavimams, nurodytiems kiekviename techninės specifikacijos IV skyriaus 2 lentelės 3 ir 4 stulpelio punkte. Tiekėjas kartu su pasiūlymu privalo pateikti dokumentus, įrodančius Drabužių audinio atitikimą kokybės ir techniniams reikalavimams, t. y. siūlomų Drabužių audinio gamintojo techninius aprašus ir/arba kitus siūlomų Drabužių audinio gamintojo parengtus dokumentus su išsamiu siūlomų Drabužių audinio techninių charakteristikų aprašymu pagal reikalavimus, nurodytus techninės specifikacijos IV skyriaus 2 lentelės 3 ir 4 stulpelio punkte. Dokumentai teikiami lietuvių ir/ar anglų kalba. Pateiktuose dokumentuose privaloma grafiškai nurodyti (t. y. pastebimai pažymėti — spalvotai paženklinti, ir/ar nurodyti rodyklėmis, ir/ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės.
         Tuo atveju, jeigu gamintojo arba gamintojo oficialaus/įgalioto atstovo dokumentacijoje nėra reikalaujamos prekės charakteristikas patvirtinančios informacijos, tiekėjas privalo pateikti siūlomos prekės gamintojo arba jo oficialaus/įgalioto atstovo (tiekėjo deklaracija nėra lygiavertis dokumentas) raštiškus patvirtinimus (pvz. prekės gamintojo arba gamintojo oficialaus (įgalioto) atstovo atitikties deklaraciją) ar kitus atitiktį reikalavimams įrodančius dokumentus, kad Perkančioji organizacija galėtų įsitikinti siūlomos prekės atitiktimi nustatytiems reikalavimams. 
           Jeigu teikiami Prekių gamintojo oficialaus (įgalioto) atstovo dokumentai ir gamintojo oficialaus (įgalioto) atstovo ar Prekių gamintojo internetiniame puslapyje nėra informacijos, kad jis yra oficialus (įgaliotas) siūlomų Prekių gamintojo atstovas, kartu  su pasiūlymu turi būti pateikiamas Prekių gamintojo įgaliojimas arba lygiavertis dokumentas suteikiantis teisę oficialiam (įgaliotam) atstovui atstovauti gamintojui, platinti prekes. 
10. Ant Drabužių Tiekėjas turės išsiuvinėti / prisiūti įstaigos logotipą. Logotipo vieta bus derinama su Perkančiosios organizacijos atsakingu asmeniu. Logotipo maketą Tiekėjui pateiks Perkančioji organizacija. Tiekėjas turės parengti Drabužio vizualizaciją, kurią reikės suderinti su Perkančiąja organizacija. Derinimo metu turi būti atsižvelgiama į Perkančiosios organizacijos pastabas. Logotipai galės būti siuvinėjami tik atlikus korekcijas pagal Perkančiosios organizacijos pateiktas pastabas (jeigu tokių bus) ir gavus jos raštišką (el. paštu) patvirtinimą dėl galutinio suderinimo. Galutinis suderinimas turi būti įvykdytas ne vėliau kaip per 10 darbo dienų nuo Sutarties įsigaliojimo dienos.
11. Darbuotojui reikalingas Drabužių keitimas vieną kartą per savaitę.
12. Drabužiai turi atitikti kiekvieno darbuotojo dydį, t. y. turi būti  pasiūti pagal kiekvieno darbuotojo išmatavimus, nevaržyti judesių, leisti kūnui kvėpuoti. 
13. Tiekėjas sužymi nuomojimui skirtus Drabužius kiekvienam darbuotojui individualiai. 
14. Nuomojami Drabužiai privalo būti nauji, pateikiami Sutartyje nustatytu paslaugai teikti terminu.

V. REIKALAVIMAI DRABUŽIŲ SKALBIMO IR PRIEŽIŪROS PASLAUGOMS

15. Tiekėjas turi užtikrinti, kad specializuoto skalbimo paslaugų technologijos procesas (nešvarių skalbinių surinkimas, rūšiavimas, laikinas saugojimas, gabenimas, skalbimo būdai, skalbimas, dezinfekcinių medžiagų naudojimas, skalbimo technologijų parinkimas, švarių skalbinių grąžinimas, jų higieninė, mikrobiologinė skalbinių kontrolė, išskalavimo kokybė, personalo sauga ir kt.) bei skalbyklų įrengimas, priežiūra ir sveikatos saugos reikalavimai skalbyklose atitinka Lietuvos Respublikos sveikatos apsaugos ministro 2012 m. sausio 13 d. įsakymu Nr. V – 22 patvirtintos Lietuvos higienos normos HN 130:2012 „Skalbyklų paslaugų sveikatos saugos reikalavimai“ (aktuali redakcija), 2020 m. gruodžio 10 d. įsakymu Nr. V-2877 redakcija patvirtintos Lietuvos higienos normos HN 47-1:2020 „Asmens sveikatos priežiūros įstaigos: Infekcijų kontrolės reikalavimai“ 10 priedo „Skalbinių tvarkymo reikalavimai“ reikalavimus, kitus sveikatos priežiūros įstaigų skalbinių skalbimo specialiuosius reikalavimus ir kituose teisės aktuose šioms paslaugoms nustatytus reikalavimus.
16. [bookmark: _Hlk74904475]Pasirašius Sutartį su Tiekėju, Perkančioji organizacija pateikia Tiekėjo nurodytu el. paštu drabužių užsakymą nurodydama kiekvieno darbuotojo vardą, pavardę, reikalingą drabužių skaičių.
17. Tiekėjas turi ne vėliau kaip per 10 (dešimt) darbo dienų atvykti ir išsimatuoti užsakyme nurodytus darbuotojus dėl tinkamų drabužių dydžių ir reikalingo drabužių pritaikymo konkrečiam darbuotojui. Užsakyme nurodomi tikslūs drabužių kiekiai ir tiekimo vietos. 
18. Tiekėjas išmatuoja darbuotojus ir ne vėliau kaip per 12 (dvylika) savaičių nuo užsakymo pateikimo, pristato Perkančiajai organizacijai užsakyme nurodytą Drabužių kiekį, jei drabužiai yra standartiniai (kuriems nereikalingas papildomas taisymas (pvz. klešnių, rankovių pailginimas ir pan.)). Nestandartiniams drabužiams, kuriems reikalingas papildomas taisymas (pvz. klešnių, rankovių pailginimas ir pan.), pagaminti/pasiūti ir perduoti Perkančiajai organizacijai nustatomas ne ilgesnis nei 12 (dvylika) savaičių terminas nuo primatavimo termino pabaigos.
19. Tiekėjui pristačius Drabužius, abi šalys pasirašo priėmimo – perdavimo aktą. 
20. Norint padidinti ar sumažinti Drabužių kiekį, Perkančioji organizacija pateikia Tiekėjui  Drabužių užsakymo lapą arba Drabužių grąžinimo lapą.
21. Gavęs papildomą užsakymą, Tiekėjas Perkančiajai organizacijai pirmiausia pasiūlo anksčiau Perkančiosios organizacijos jam grąžintus drabužius, o nesant tinkamo dydžio arba galimybės pritaikyti drabužio naujiems Perkančiosios organizacijos darbuotojams, gaminami nauji Drabužiai. Nuomos mokestis už papildomai užsakytus Drabužius pradedamas skaičiuoti nuo konkrečių Drabužių pristatymo Perkančiajai organizacijai  momento (dienos). Papildomai užsakyti Drabužiai pristatomi ne vėliau kaip per 14 (keturiolika) darbo dienų nuo papildomo užsakymo pateikimo dienos. Nestandartinių (kuriems reikalingi papildomi taisymai, pvz. klešnių, rankovių pailginimai ir pan.) Drabužių (dydžio ir drabužio etalono) pagaminimo ir pristatymo terminas – ne daugiau kaip 40 (keturiasdešimt) darbo dienų.
22. Tiekėjas nuomos metu Drabužius skalbia ir taiso. Drabužių taisymas apima, bet neapsiriboja sagų (spaudžių) keitimu, įplyšimų susiuvimą, lopymą ir pan.
23. Tiekėjas reguliariai, vieną kartą per  savaitę, savo transportu pristato Perkančiajai organizacijai nuomojamus švarius ir tvarkingus Drabužius bei surenka nešvarius.
24. Tiekėjas turi užtikrinti skalbinių gabenimui maišų kiekį ir kokybę (neplyštantys, atsparūs drėgmei).
25. Tiekėjas privalo švarius skalbinius surūšiuoti pagal rūšis ir skyrius, kad galima būtų lengvai suskaičiuoti.
26. Išskalbti Drabužiai privalo būti išlyginti ir atvežami ant pakabų bei įvilkti į polietileninius maišus.
27. Tiekėjui pristačius nekokybiškus Drabužius, ar nuomos metu išaiškėjus Drabužių defektams, Tiekėjas įsipareigoja ne vėliau kaip per 15 (penkiolika) kalendorinių dienų nuo Perkančiosios organizacijos pranešimo gavimo dienos pakeisti Drabužius kokybiškais.
28. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija) „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.1 p., šis pirkimas laikomas žaliuoju, kadangi pirkimo objektas yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede ir turi atitikti visus prekėms nustatytus ir aplinkos ministro įsakymu patvirtintus minimalius aplinkos apsaugos kriterijus, kurie nurodyti Aprašo  2 priedo 9 p. – Tekstilės gaminiai[footnoteRef:1]:  [1:  https://www.e-tar.lt/portal/lt/legalAct/TAR.4B60A8C9678B/asr ] 

„9. Tekstilės gaminiai (išskyrus darbo rūbus): 
[bookmark: part_a8753c2f027744c4b91e70d98efae572]9.1. minimalūs aplinkos apsaugos kriterijai tekstilės gaminiams, kurių bent 80 proc. masės sudaro austi, neausti arba megzti tekstilės pluoštai:
[bookmark: part_05c0a2e083544ef9972d00d8d012c80c]9.1.1. tekstilės pluoštuose neturi būti cheminių medžiagų, pripažintų didelį susirūpinimą keliančiomis cheminėmis medžiagomis ir įrašytų į kandidatinį autorizuotinų cheminių medžiagų sąrašą pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (toliau – REACH reglamentas), 59 straipsnį, jeigu jų koncentracija produkte didesnė kaip 0,1 proc. pagal masę; 
[bookmark: part_8451b9be44af43d9a2627a881773e7ff]9.1.2. tekstilės pluoštuose negali būti šių medžiagų:
	Medžiagų grupė
	Taikomi apribojimai medžiagoms
	Koncentracijos ribos
	Bandymo metodas

	1.      Azodažikliai
 
Taikymo sritis:
drabužiai, kurių
sudėtyje yra akrilo,
medvilnės,
poliamido ir vilnos
	Negalima naudoti azodažiklių, galinčių skilti į aromatinius aminus.
	Kiekvieno amino ne daugiau kaip 30 mg/kg
	LST EN ISO 14362-1 arba LST EN ISO 14362-3, arba lygiavertis bandymo metodas

	2.      Formaldehidas
 
Taikymo sritis:
visi drabužiai ir
interjero tekstilė,
kurių sudėtyje yra
natūralių pluoštų
	Formaldehido likučiams galutiniame gaminyje taikomos ribinės vertės:
-       kūdikiams ir vaikams iki 3 metų;
-       visi kiti produktai.
	Vaikų (0–3 m.) drabužiams – ne daugiau kaip 16 ppm
 
Visi kiti produktai – ne daugiau kaip 75 ppm
	LST EN ISO 14184-1 arba lygiavertis bandymo metodas

	3.     Pagalbinės medžiagos
 
Taikymo sritis:
visi tekstilės pluoštai
	Nurodytų medžiagų negali būti galutiniame gaminyje:
-       nonifenolio
-       oktifenolio
	Bendras kiekis  < 100 mg/kg
	

	
	-       nonilfenoletoksilatų
-       oktilfenolio etoksilatų
	Bendras kiekis  < 100 mg/kg
	ISO 18254-1 arba ISO 18254-2, arba lygiavertis bandymo metodas

	4.     Dangos, laminatai ir membranos
 
Taikymo sritis:
jei integruota į tekstilės pluoštų struktūrą
	Dangos, plastizolio raštų, laminatų, membranų ir plastiko priedų sudėtyje negali būti šių ftalatų:
-       DEHP (bis-(etiheksil)ftalato)
-       BBP (butilbenzilftalato)
-       DBP (dibutilftalato)
-       DMEP (bis-2-metoksietilftalato)
-       DIBP (diizobutilftalato)
-       DIHP (Di-C6-8 šakotųjų alkiftalatų)
-       DHNUP (Di-C7-11 šakotųjų alkilftalatų)
-       DHP (di-n-heksilftalatų)
	Bendras kiekis ne daugiau kaip 0,10 proc. bendro produkto masės
	LST EN ISO 14389 arba lygiavertis bandymo metodas.


[bookmark: part_4c49e085e6534e5cb190b13082ddd46e]„9.2. minimalūs aplinkos apsaugos kriterijai taikomi tekstilės gaminiams, kuriuose:           
[bookmark: part_eafbed91570a4cdca3e636d7eede92b6]9.2.1. naudojamas poliesterio pluoštas turi būti 100 proc. pagamintas iš perdirbtų atliekų;
[bookmark: part_371260d53358455aa80f41f61163ae07]9.2.2. naudojamas medvilnės pluoštas turi atitikti bent vieną iš šių minimalių aplinkos apsaugos kriterijų:
[bookmark: part_162bd6879ea44e27b9dabfce2e8dc79f]9.2.2.1. sudarytas iš ne mažiau kaip 20 proc. organiškai išgautos medvilnės pagal nustatytus reikalavimus 2007 m. birželio 28 d. Tarybos reglamentu (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91;
[bookmark: part_8c0d30873ece484d9d88af09df50c37d]9.2.2.2. sudarytas iš ne mažiau kaip 10 proc. perdirbtos medvilnės pluošto.“
29. Atitiktį 28 p. nustatytiems reikalavimams įrodantys dokumentai pateikiami pristačius prekes su Prekių priėmimo perdavimo aktu: (9.1.1 ir 9.1.2 papunkčiams) bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas.


VI. ATASKAITOS

30.  Tiekėjas kiekvieną mėnesį kartu su sąskaita-faktūra SABIS priemonėmis teikia Perkančiajai organizacijai elektronines ataskaitas apie patiektas prekes ir suteiktas paslaugas. Ataskaitoje turi būti pateikta ir detalizuota: 
30.1. bendras darbuotojų sąrašas;
30.2. darbuotojui priklausantys Drabužiai (su detalia informacija apie Drabužį);
30.3. paskutinio skalbimo data, įskaitant informaciją, kada, kiek ir kokių Drabužių buvo pateikta Perkančiajai organizacijai. 
_________________________



